تروریزمله باغلی ایکیلی- ایستانداردین عهده‌سین‌دن گلمک
تورکیه پرزیدنتی رجب طیب اردوغان و باش ناظیر بینا‌لی ییل‌دیریم 12 نوامبردا تورکیه‌نین قوزئیین‌دکی ساکاریا شهری‌نین کیچیک بیر قصبه‌سی اولان عریفیه‌ده بیر جنازه‌یه قاتیلدی‌لار. ناظیرلر، یئرلی ایدارچی‌لر و مین‌لرله وطنداش دا اونلارا یولداش‌لیق ائتدی. مرحوما سون دفعه حؤرمت‌لرینی چاتدیرارکن، یاس ایچین‌دکی چوخلوقلا تروریزم علیهینه شعارلار آتیردی.
بو "کیچیک" حادثه غرب مئدیاسیندا نه باش‌لیق‌لارا چیخدی نه ده خبر ائدیلدی. پ.ک.ک طرفین‌دن مقامیندا سوی-قصده اوغرایان تورکیه‌نین گونئی- دوغو ایلی ماردین‌ین دئریک محلی باش مامورو محمد فاتیح سافیرتورکون یولداشی‌نین آجی و کدری حاقیندا هئچ بیر آوروپا‌لی مسئول هر هانسی بیر گوج‌لو آچیقلاما ائتمه‌دی.
هئچ بیر آوروپا بیرلیگی کومیته‌سی، پ.ک.ک-نین سیستماتیک اولا‌راق تطبیق ائتدیگی ترور آچیقلاما‌لاری و اونون مئدیا و سیاست‌دکی دستکچی‌لرینه آراش‌دیرماق و قیناماق اوچون توپلانمادی. هئچ بیر آوروپا بیرلیگی سفیری بو جنازه‌ده تاپیلمادی یا دا سافیتورکون عائله‌سینه باش ساغ‌لیغی تقدیم ائتدیک‌لرینی ائشیتمدیک.
بو چوخ اوزون مدت‌دیر ائدیلمکده اولان بیر اؤرونتونون تکراری‌دیر. آوروپا‌لی مقاملار پ.ک.ک آچیقلاما‌لارینی قیناماق اوچون یاریم آغیزلا آچیقلاما‌لار ائدرلر اما اونلاری بیرباشا و یا دولایی اولا‌راق دستکله‌ین‌لر حاقیندا هئچ بیر شئی سؤیلمزلر. پ.ک.ک ترورونو مشروعلاشدیرمایا و اوجالدماغا چالیشان‌لارا قارشی حرکته کئچن حکومتی تنقید اوچون داها چوخ واخت صرف ائدیرلر. خالق‌لارین دموکراتیک پارتیسی (ه.د.پ) پارلامنت عضو‌لری‌نین و اونلارین مئدیا اورقان‌لاری‌نین پ.ک.ک-نین ترور آچیقلاما‌لارینی، بومبا‌لی ماشین‌لارینی، اینتیحار آچیقلاما‌لارینی و هدف‌لی سوی قصد‌لرینی قینایان تک بیر آچیقلاما ائتمدیک‌لری گئرچگی حاقیندا دانیشماغی الوئریش‌سیز گؤررلر. آوروپا بیرلیگی-نین پ.ک.ک-نی بیر ترور تشکیلاتی اولا‌راق قیمتلندیردیگینی سؤیله‌یرلر اما مین‌لرله پ.ک.ک آژانسی‌نین ترور تشکیلاتی اوچون آوروپادا ایشینه، پول توپلاماسینا، یئنی تروریست‌لری تشکیلاتا قاتماسینا، ایدئولوژیسی‌نین تبلیغاتینی ائتمه‌سینه، بروکسلده و میللی مجلیس‌لرده تشکیلات ماراق‌لاری اوچون لوبی فعالیت‌لرینده اولماسینا ایجازه وئریرلر . آوروپا پارلامنتی و آوروپا باشکندلری‌نین جاده‌لرینده پ.ک.ک بایراق‌لارینی هر گؤردوک‌لرینده تورک وطنداش‌لاری آوروپا‌لی‌لارین کفینی قاچیرا‌جاق معین نتیجه‌لره یئتیشیرلر. بونون مسئولو کیم یاخشی؟
آمریکا پرزیدنتی باراک اوباما حکومتی‌نین ده پ.ک.ک-نین سوریه قولو دموکراتیک بیرلیک پارتیسی (پ.ی.د) و سیلاح‌لی قانادی خالق‌لارین ساوونما‌سی بیرلیگی (ی.پ.گ)‌نی داعشله موباریزه آدینا دستکلرکن بون‌دان بیر فرقی یوخدور. تروریزمی بیر باشقا ترور تشکیلاتییلا یئنئمه‌یه‌جگینیز گئرچگینه باخمایا‌راق، آمریکا حکومتی پ.ک.ک‌نین سوریه قولونا سیلاح، مهمات، تحصیل و کشفیات تامین ائتمه‌یه داوام ائدیر. آنجاق، سوریه ساواشی‌نین اکیز جاناوارلارینا، اسد رژیمی و داعشی، قارشی موباریزه ائده‌جک قانونی سوریه مخالیف گوج‌لری وار. تورکیه‌نین 24 آوقوستدا باشلاددیغی فیرات قالخانی حرکاتی بونو اثبات ائتمیش‌دیر: داعشی ترورونا قارشی دورمانین، صداقتی سوریه خالقینا دئییل پ.ک.ک-یا و قندیل داغین‌داکی امر مرکزینه اولان گوجلره سیلاح وئرمک‌دن، چوخ داها تأثیرلی و قانونی بیر یولو واردیر.
آوروپا‌لی‌لار، ه.د.پ میلت وکیل‌لری‌نین نظارته آلینما‌لارینی ائلشدیریرلرکن و تام اولا‌راق حاقیندا آراشدیرما ائتمه‌دن حادثه حاقیندا حیرص‌لی‌لیک دولو آچیقلاما‌لار ائدرکن اصلینده 'اوروپا ترور موضوعسوندا ایکی‌لی ایستاندارد‌لارا مالیکدیر قبولونا یئنی‌دن جان وئرمیش‌لر.
گئرچک بودور: توخونولمازلیغی قال‌دیریلان دیگر میلت وکیل‌لری محکمه قرارلارینا میدان اوخوما‌دان ایفاده‌لرینی وئرمه‌یه گئتمیش‌لر. آنجاق ه.د.پ میلت وکیل‌لری محکمه قرارلارینا آچیقجا قارشی گلمیش‌لر و پ.ک.ک آچیقلاما‌لارینی قیناما رد ائتمیش‌لر.
آوروپا‌لی سیاستچی‌لر، ایفاده اؤزگورلوگو آدی آلتیندا تروریزمه دستک وئرن‌لرین یانیندا اولا‌راق، آوروپادا اولماسینا اصلا ایجازه وئرمه‌یه‌جک‌لر بیر قانونو تورکیه‌یه چاتدیرماغا چالیشیرلار. آوروپا بیرلیگی سیاسی قوروم‌لاری‌نین و میلی مجلیس‌لری‌نین، القاعده و یا داعشی دستکله‌ین میلت وکیل‌لرینه بو قروپ‌لاری ساوونما ائتمه‌لری و حتی کؤمک ائتمه‌لری، تروریست فعالیت‌لرینی اوجالدما‌لاری و محکمه قرارلارینا قارشی گلمه‌لری اوچون ایجازه وئردیگینی تخیول ائده بیلیرسینیزمی؟ فرانسیز میلی مجلیسی‌نین، بیر فرانسیز میلت وکی‌لی‌نین پاریس و نیجه آچیقلاما‌لارینی قیناماماسینا و داعشین، رقه و موصول خالق‌لاری‌نین آزادلیغی و لیاقتی اوچون دؤیوشدوگونو سؤیلمه‌سینه ایجازه وئردیگینی خیال ائده بیلیرسینیزمی؟ همن توتولوب ترورا دستک وئرمک‌دن محکمه اؤنونه چیخاردیلیرلاردی.
آچیق بیر حرکتده اولما‌دان تروریزمی قیناماق فایدا‌سیزدیر. و تورکیه‌نی، بیر چوخ آوروپا‌لی‌نین عینیله وضعیتله قارشیلاشدیغیندا- اؤز اؤلکه‌سینده ائده‌جک اولدوغو شئی‌لری ائتدیگی اوچون تنقید ایسه ایکی اوزلولوکدور. بونا ان آچیق نومونه 2012-جی ایلده یونان مجلیسینه سس‌لرین یوزده 6.9نو آلا‌راق گیرن و اوچونجو ان بؤیوک پارتی اولان نئو-نازیست و فاشیست قیزیل شفق پارتیسی‌نین. 2013ده پارتی‌نین باشفانی‌ و بیر نئچه میلت وکیلی آرا‌لاریندا جینایتین ده اولدوغو اتهام‌لارلا اتهام ائدیلدی‌لر و محکمه اوّلینده ده نظارته آلیندی‌لار. اگر گوناهکار اولسا‌لاردی حبسده یاتاجاق‌لاردی. بو مدتده بیز هر هانسی بیر آوروپا بیرلیگی مسئولونون بو سیاسی پارتی‌یه قارشی ائتدیگی حرکت‌دن اؤتورو یونان حکومتینی تنقید ائتدیغینی گؤرمدیک. تورکیه نومونه‌سینده ایسه، اتهام‌لار ترورا دستک وئرمکله باغلی اولدوغو اوچون داها دا آغیردیر. تورکیه‌نین آوروپا‌لی و آمریکا‌لی موتتفیق‌لرین‌دن ترورا قارشی اؤز یانیندا اولما‌لارینی گؤزلمه‌سی حاقی‌دیر.
بو ایکیلی-ایستانداردی گوجلن‌دیرن باشقا چتین‌لیک‌لی وضعیت‌لر ده اولدو. 240 نفرین اؤلومو ایله نتیجه‌لنن 15 ژوئیه قان‌لی کودتا گیریشیمی‌نین آردین‌دان حکومت بو کودتانی پلانلایان‌لارین آرخاسینا دوشدو. آوروپا‌لی مقاملار باشاریسیز کودتاه گیریشینی قیناماق اوچون یالنیز بیر شئی سؤیله‌یرکن، کودتاچی‌لارین عدالته تسلیم ائدن حکومتی تنقید اوچون دوققوز شئی سؤیله‌دی‌لر. آوروپا هر هانسی بیر یاردیم تکلیف ائتدی می؟ کودتایا قاتیلان دوققوز عسگر یونانیستانا قاچدی و هله اورادا‌لار. یوزلرله اولماسا دا اونلارلا گولن‌چی شوبهه‌لی مختلیف آوروپا اؤلکه‌لرینه قاچدی. حاق‌لارین‌داکی توتما قرارلارینا باخمایا‌راق هر هانسی بیر آوروپا اؤلکه‌سی بون‌لاری قایتاردی می؟ آرالاریندان‌ بیری آوروپا شهرلرین‌دکی پ.ک.ک یا دا گولن‌چی یاپیلانما‌لار حاقیندا بیر کشفیات پای‌لاشیمیندا اولدولار می؟ تورکیه‌نی خاریجی تروریست ساواشچلارین سوریه‌یه کئچیشینه ایجازه وئرمکله اتهامین چوخ مودا اولدوغو زامان‌لاردا بئله چوخ آز سایدا آوروپا اؤلکه‌سی ائو تکلیفینی ائده‌رک کشفیات پای‌لاشیمیندا اولموش و تورکیه‌نین علیهینه دؤنمدن اوّل اؤز وطنداش‌لارینی کونترول ائتمیش‌دیر.
عکسینه، تورکیه‌ده ترورا دستک وئرمکله گوناهلان‌دیریلان‌لارین اونورلاندیرماقلا مشغول‌لار. آلمان پرزیدنت، باشقا بیر اؤلکه‌نین -آمریکا یا دا فرانسا کیمی- محکوم ائدیلمیش، حؤکم‌لو بیر وطنداشینی اؤز پرزیدنت‌لیک ساراییندا قارشیلاماغا جسارت ائده بیلمزدی.
آلمان حکومتی، ویکیلیکس حکومت سندلرینی سیزدیرماقلا گوناهلان‌دیریلان و هله روسیادا گیزلی توتولان اریک اسنودن موقتی پاسپورت وئرمگی ده اصلا دوشونه‌بیلمزدی. اما سؤز موضوعسو تورکیه اولونجا بونو ائده بیلیرلر. آوروپا‌لی‌لار، پ.ک.ک دستکچی‌لرینه تورکیه‌ده نلر اولدوغونو "آچیقلاما‌لاری" اوچون اؤز ایجلاس‌لارینا دعوت ائتمکده آزاد اولدوق‌لارینی دوشونورلر و سونرا دا اونلارا سؤیکنه‌رک "ترققی راپور‌لاری" یازیرلار. سونراسیندا دا تورکیه‌نی آوروپا بیرلیگی دانیشیق‌لارینی تاخیره آلماقلا تهدید ائدیرلر. تورکیه بو کمیکلشمیش ایکیلی ایستانداردا رئاکسیا گؤستردیگی زامان دا اوتوریتر، خوشگؤروش‌سوز، سالدیرقان، و سایره، و سایره، اولا‌راق آدلانیر.
اینسان‌لارین گؤردوگو و بیلدیگی بودور: دئریک باش مامورو محمد فاتیح سافیرتورک، آردیندا یاس توتان دول بیر یولداش و بیر اوشاق بوراخا‌راق، پ.ک.ک طرفین‌دن سوی-قصده معروض قالمیش‌دیر. همن ارته‌سی گونو، پ.ک.ک مئدیا اورقان‌لاری بو سالدیرینی اؤوموشلردیر. و بو آچیقلاما‌لارلا باغلی آوروپا‌لی مسئول‌لاردان هئچ بیر قیناما گلممیش‌دیر.
بو ناراحات ائدیجی بیر تمایلی و ترسینه چئویریلمه‌سی لازیم‌دیر. عکس تقدیرده، آوروپا بوتون بیر خالقی ایتیره‌جک. تورکیه آوروپا بیرلیگینه قوشولماغا ایستراتژیک بیر مقصد اولا‌راق قیمتلندیریر. بؤیوین بیر قارشی‌لیق‌لی آسیلیلیغین حاکم اولدوغو بیر دونیادا تورک-آوروپا علاقه‌لری بؤلگه‌سل امنیت و قلوبال ثابیتلیگین آچاریدیر. تورکیه‌نین آوروپادا و آوروپا بیرلیگی ایچینده دوست‌لاری وار و بو دوست‌لار سس‌لرینی یوکسلده‌رک آوروپانین دوسیاسی‌نین بو موضوعدا دوزلدمه‌لی‌دیرلر. ویزا معافیتی مدتی، 2013-جی ایلده اوزرینده راضیلاشما تامین ائدیلدیگی کیمی، اوزرینده داها چوخ قونوشولما‌دان سونوچلاندیریلما‌لی‌دیر. آوروپا بیرلیگی، تورکیه-آوروپا بیرلیگی گؤچمن راضیلاشماسی‌نین بیر حیسه‌سی اولان فینانس مسئولیت‌لرینی یئرینه یئتیرمه‌لی‌دیر. آوروپا‌لی مقاملار تورکیه‌نین قارشی-قارشییا اولدوغو امنیت مسئله‌لرینه داها چوخ دقت گؤسترمه‌لی و بون‌لارین تورکیه‌نی اولدوغو قدر آوروپانی دا ماراقلاندیردیغینی قبول ائتمه‌لی‌دیرلر.
